કોઇ પણ મા પોતાના પુત્રમાં ન ઝંખે એવું ગણપતિનું રૂપ છે. છતાંય આપણા ઋષિઓએ ગણપતિને ખૂબ જ મહત્ત્વ આપ્યું છે. પ્રત્યેક શુભ કામમાં તેમનું જ પહેલું પૂજન થાય છે. વિવાહનો પ્રસંગ હોય કે લક્ષ્મી-પૂજનનો; શિલારોપણ હોય કે કુંભ મૂકવાનો હોય; અરે ! મંદિરમાં ભગવાનની પ્રાણ પ્રતિષ્ઠા પણ કરવાની હોય તો પહેલું પૂજન ગણપતિનું જ. ગણપતિની મૂર્તિ ન હોય તો સોપારીના ગણપતિ બનાવવાના પણ અગ્રપૂજન તો ગણપતિનું જ થવું જોઇએ.